Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Dula o Botegela Mmušo wa Modimo
Dihlatse tša Jehofa
Dilo tše di Lego Gona
Dikgatišo tše di Lego Gona
Re ka bontšha bjang gore re hlompha diboka tša rena?
Ke ka baka la’ng go le bohlokwa gore re boloke Holo ya gabo rena ya Mmušo e hlwekile e bile e le boemong bjo bobotse?
3-5. Holo ya Mmušo ke’ng, gona re swanetše go ikwa bjang ka diboka tša rena?
3 Holong ya Mmušo ke moo batho ba kopanago gona go tlo rapela Jehofa. Diboka ke mpho e tšwago go Modimo, gomme di re thuša go matlafatša tswalano ya rena le yena. Dibokeng tša rena, mokgatlo wa gagwe o a re kgothatša le go re nea tlhahlo yeo re e hlokago. Ke tokelo e kgolo go laletšwa ke Jehofa le Morwa wa gagwe go tlo jela “tafoleng ya Jehofa” beke e nngwe le e nngwe. (1 Bakorinthe 10:21) Le ka mohla ga se ra swanela go lebala gore taletšo ye e bohlokwa kudu.
4 Jehofa o re botša ka mo go kwagalago gore re be gona dibokeng gore re mo rapele le go kgothatšana. (Bala Baheberu 10:24, 25.) Ka ge re hlompha Jehofa, re ka se foše diboka ntle le ge re na le lebaka le le kwagalago la go dira seo. Re bontšha gore re leboga diboka tša rena ge re di lokišeletša le go tšea karolo go tšona.—Psalme 22:22.
5 Tsela yeo re itshwarago ka yona ge re le dibokeng le kamoo re hlokomelago Diholo tša rena tša Mmušo e bontšha kamoo re hlomphago Jehofa. Re nyaka gore boitshwaro bja rena bo tumiše leina la Jehofa, leo gantši le ngwalwago leswaong la Holo ya Mmušo.—Bapiša le 1 Dikgoši 8:17.
6. Batho ba bangwe ba boletše’ng ka Diholo tša rena tša Mmušo le ka bao ba tlago dibokeng? (Bona seswantšho seo se lego mathomong a sehlogo.)
7, 8. Re bontšha bjang gore re hlompha Jehofa ge re le Holong ya Mmušo?
8 Ge Jesu a be a bona batho ba rekiša dilo ka tempeleng ya Modimo, o ile a galefa gomme a ba raka. (Johane 2:13-17) Diholong tša rena tša Mmušo, re rapela Jehofa le go ithuta ka yena. Ka gona e ka se be mo gobotse go dira kgwebo ge re tlile dibokeng.—Bapiša le Nehemia 13:7, 8.
9, 10. (a) Batho ba Jehofa ba aga Diholo tša Mmušo bjang, gona mafelelo e bile afe? (b) Mokgatlo wa Jehofa o thuša bjang diphuthego tšeo di sa kgonego go ikagela Diholo tša Mmušo?
10 Mokgatlo wa Jehofa o diriša meneelo go aga Diholo tše tša Mmušo le go romela baithaopi le ge e le kae moo diholo di nyakegago. Re diriša molao wa motheo wa Beibele wa gore bao ba nago le mo gontši ba thuše bao ba hlaelelwago. (Bala 2 Bakorinthe 8:13-15.) Mafelelo e bile afe? Diphuthego tše dintši tše di diilago di agetšwe Diholo tša Mmušo tše dibotse.
11. Bana babo rena ba bangwe ba re’ng ka Holo ya bona ya Mmušo e mpsha, gona se se dira gore o ikwe bjang?
12. O ka thuša bjang go aga Diholo tša Mmušo?
12 O ka thuša bjang go aga Diholo tša Mmušo? Mohlomongwe o ka ithaopela go thuša ka go aga. Le gona ka moka ga rena re ka ntšha moneelo bakeng sa go lefelela go agwa ga Diholo tša Mmušo. Ge re dira sohle seo re ka se kgonago go thekga modiro wo, re thabišwa ke go nea, le gona sa bohlokwa kudu ke gore re tumiša Jehofa. Re latela mohlala wa batho ba Modimo ba mehleng ya Beibele bao ba bego ba ntšha meneelo ka pelo ka moka gore go agiwe mafelo a borapedi.—Ekisodo 25:2; 2 Bakorinthe 9:7.
13, 14. Beibele e re thuša bjang go boloka Diholo tša rena tša Mmušo di hlwekile e bile di bogega?
13 Jehofa ke Modimo yo a hlwekilego le yo mokgethwa. Ke Modimo wa thulaganyo. Ke ka baka leo re swanetšego go boloka Diholo tša rena tša Mmušo di hlwekile e bile di bogega. (Bala 1 Bakorinthe 14:33, 40.) Le gona e le gore re hlweke le go ba ba bakgethwa go etša Jehofa, ga re boloke feela borapedi bja rena bo hlwekile, tsela ya rena ya go nagana le ditiro tša rena, eupša re dula re hlwekile le mmeleng.—Kutollo 19:8.
14 Ge re boloka Diholo tša rena tša Mmušo di hlwekile e bile di bogega, ga re be le bothata bja go laletša batho go tla dibokeng. Le gona batho ba tla bona gore re tloga re diriša seo re se rutago ba bangwe mabapi le lefase le lefsa leo le hlwekilego. Ba tla bona gore re rapela Modimo yo mokgethwa le yo a hlwekilego yoo a tlago go fetoša lefase le gore e be paradeise e botse.—Jesaya 6:1-3; Kutollo 11:18.
15, 16. (a) Ke ka baka la’ng go se bonolo go boloka Holo ya gabo rena ya Mmušo e hlwekile? Ke ka baka la’ng re swanetše go e boloka e hlwekile? (b) Lenaneo la go hlwekiša Holo ya gabo lena ya Mmušo le sepela bjang, gona yo mongwe le yo mongwe o na le tokelo efe?
RE HLOKOMELA HOLO YA GABO RENA YA MMUŠO
17, 18. (a) Re ka ithuta’ng tseleng yeo batho ba Jehofa nakong e fetilego ba ilego ba hlokomela tempele? (b) Ke ka baka la’ng re swanetše go hlokomela Holo ya gabo rena ya Mmušo?
Re swanetše go boloka Holo ya gabo rena ya Mmušo e hlwekile e bile e le boemong bjo bobotse (Bona serapa 16 le 18)
^ ser. 2 Sehlogo se se bolela ka Diholo tša Mmušo. Eupša seo re tlago go se ahlaahla se šoma le Diholong tša Kopano le mafelong a mangwe ao a dirišetšwago go rapela Jehofa.